D Reia vo Konsonantfonemm is so goud wej identisch mid dera vo d iwatn ostjiddischn Dialektna, de konkreta Assproch is owa vaschiḏn, ob ejtzad posizionell oda oun a Relevanz vo da Pisizion oda da Frasn. Da deitlichste Untaschid ze d ondan Dialektna is d aso grouffana "Sabesdinga Losn", d.h. es Zammbrenga oda Vamenga vo d sibilantischn Fonemm: /s/ (ס) u /ʃ/ (ש) /z/ (ז) u /ʒ/ (זש) /t͡s/ (צ) u /t͡ʃ/ (טש) /d͡z/ (דז) u /d͡ʒ/ (דזש) I da Pappm vo de Littwischn Jiddn hom dej Fonempoar dou koa wengal Differenzirung ned ghobt, so kinna [s] u [ʃ] allzwoa wej a s, wej a sch oda wej ebs doudazwischn asmauliad u virabracht wean.[1][2] In Laffal von 20. Jh. hod si de Differenziarung vo d Sibilantn toalweis wida afgrapplt, d.h. is wida zrugg kumma.